kardosdrur/scandi-wiki huggingface dataset:
Svend Aage Fauerholdt

Svend Aage Fauerholdt (født 17. maj 1938 i Kvolsbjerg ved Thisted) er en dansk politiker, der tidligere har repræsenteret Fremskridtspartiet og senere Dansk Folkeparti i hhv. Skive Kommunalbestyrelse, Folketinget og Viborg Amtsråd.

Fauerholdt er uddannet indenfor landbrug og var gennem årtier gårdejer. Fra 1973-1998 arbejdede han desuden ved Thrige Titans afdeling i Skive.

Hans politiske karriere begyndte, da han blev opstillet som folketingskandidat for Fremskridtspartiet i Skivekredsen i 1980. Han blev byrådsmedlem i Skive Kommune i 1982. I 1997 stillede han op for Dansk Folkeparti; både til byrådet, amtsrådet og Folketinget. Han blev genvalgt til kommunalbestyrelsen og var medlem frem til 1. maj 1998. Fra 1. januar til 30. april 1998 var han medlem af Viborg Amtsråd, og han blev valgt til Folketinget 11. marts 1998 og sad frem til valget 20. november 2001. Ved kommunalvalget i 2001 forsøgte han forgæves at blive borgmester i Skive, men partiet var med 10% af stemmerne langt fra at realisere det mål.

I 2006 markerede Fauerholdt sig som kritiker af Dansk Folkepartis topstyring, men blev efterfølgende sat på plads af Pia Kjærsgaard.

Kilder og eksterne henvisninger 
 Folketingets biografi af Svend Aage Fauerholdt 

Folketingsmedlemmer i 1990'erne
Folketingsmedlemmer i 2000'erne
Tidligere folketingsmedlemmer fra Dansk Folkeparti
Kommunalbestyrelsesmedlemmer fra Fremskridtspartiet
Kommunalbestyrelsesmedlemmer fra Dansk Folkeparti
Amtsrådsmedlemmer fra Dansk Folkeparti
Medlemmer af Skive Byråd
Søren Nils Eichberg

Søren Nils Eichberg (født 23. juli 1973 i Stuttgart) er en dansk-tysk komponist, pianist og dirigent.
Eichberg voksede op i Danmark og studerede klaver hos Tom Ernst og Friedrich Gürtler på Det kgl. danske Musikkonservatorium i København og siden klaver og orkesterledelse i Köln. Hans værker er blevet opført over det meste af Europa samt i USA, Australien, Kina, Korea og Japan.

Eichberg blev i 2010 udnævnt til den første huskomponist for DR SymfoniOrkestret i orkestrets historie. I en årerække indspillede Dr SymfoniOrkestret Eichbergs værker, bl.a. hans tre symfonier. Hans opera GLARE blev i 2014 uropført på Royal Opera House i London.

Søren Nils Eichberg er søn af kultursociologen Henning Eichberg og bror til atleten Sophie Roessler

Priser 
 2001: Grand Prix i den internationale kompositionskonkurrence Concours Reine Elisabeth i Buxelles for violinkoncerten "Qilaatersorneq"
 2002: Composition Fellowship fra Tanglewood Music Festival, USA
 2006: Kompositionsstipendium fra Konrad-Adenauer-Stiftung'en, Tyskland
 2006: Composition Grant fra den græske Onassis Public Benefit Foundation
 2007: Treårigt arbejdslegat fra Statens Kunstfond
 2008: Civitella Ranieri Fellowship, USA/Italien

Links 
 Søren Nils Eichberg hos Universal Edition Wien
 Søren Nils Eichbergs hjemmeside

Referencer 

Komponister fra Danmark
Danskere i 2000-tallet
Personer fra Stuttgart
H2O: Bare tilsæt vand

H2O eller H2O: Bare tilsæt vand (H2O: Just Add Water) er en australsk tv-serie for børn og unge, filmet i SeaWorld og på locations omkring Gold Coast. Den blev først vist på australske Network Ten i 2006 og derefter på Disney Channel Australia. Serien handler om tre piger og deres hverdagsproblemer med en lill twist: de er havfruer og har også magiske krafter på landjorden. der var oprindeligt kun planlagt to sæsoner, 52 episoder, men på grund af seriens popularitet er en 3. sæson kommet til.

I Danmark sendes serien på TV 2 (som H2O: Bare tilsæt vand) med dansk tale og Disney Channel (som H2O) med danske tekster (teksterne var originalt svenske).

I 2012 blev det offentliggjort at en 'spin-off' serie kaldet Mako Mermaids på dansk Mako Havfruerne som udkom i 2013.

Historien 
Rikki, Emma og Cleo er tre 16-årige piger, som bor og er vokset op nær de solrige strande ved Guldkysten i Australien. Rikki er 'anderledes' – den nye pige – distræt og klog, Emma er selvsikker og sportslig og Cleo er lidt akavet og genert. Det, der optager vores heltinder, er smart tøj, stranden og drenge – skolen spiller kun en mindre rolle. 

Takket være Rikki strander pigerne tilfældigvis en dag til søs og flyder mod den mystiske Mako Ø. De tre piger udforsker den uhyggelige jungle på øen men bliver fanget i en ældgammel hule under en vulkan. Da de opdager en undervandstunnel beslutter de sig for at svømme til sikkerhed. Men netop som de sænker sig ned i vandet, oplyser fuldmånen vandet og skaber et mystisk skær. Rikki, Emma og Cleo tager af sted fra øen så hurtigt de kan og vender tilbage til deres ‘normale’ liv.

Men lidt efter lidt opdager alle tre piger, at deres liv aldrig vil blive, som det plejede. Det ser ud til, at når de bliver ramt af vand, har de kun få sekunder til at tørre sig, før de får lange, flotte, fiskehaler! De er blevet havfruer! 

Men det er ikke den eneste overraskelse. Pigerne opdager, at de har overnaturlige, magiske evner over elementet H2O – vand.

Men hverdags situationer er derimod pludselig blevet meget besværlige. Brusebade, svømning, regnvejr, – de skaber alle problemer for de tre piger. Men sammen med deres trofaste ven Lewis, formår pigerne at genoptage deres normale teenageliv, da han hjælper dem igennem hemmeligheden, og hjælper dem med, at andre ikke finder ud af deres hemmelighed og afslører det. Det er dog stadig ret svært at være normal, når man er deltidshavfrue.... Der er også lige det at de ikke må se på fuldmånen, som får dem til at blive mærkelige. Hvis de transformerer sig om til en havfrue (ved hjælp af vand), transformerer de sig tilbage som menneske igen, ved at de bliver tørre.

Danske stemmer 
 Julie Lund – Rikki
 Nicole Salmansen – Emma
 Marie Søderberg – Cleo
 Michael Slebsager – Lewis
 Julian Kellerman

Soundtracks 
 H2O Just Add Water Soundtrack
 H2O Just Add Water: Music From The Third Season

Eksterne henvisninger 
 
 Officiel hjemmeside 
 Disney Channel H2O
 H2O Wiki 

Tv-serier fra 2000'erne
Tv-serier fra 2010'erne
Tv-serier fra Australien
Tv-serier for børn
Ungdomsserier
Cittágazze

Cittágazze (forkortet Ci´gazze), som betyder "Husskadernes by" på italiensk, er en fiktiv by i Philip Pullmans trilogi om Det gyldne kompas. Byen ligger i et paralllelt univers til vores. 

Den første reference til byen, er i seriens første bind, Det gyldne kompas, som "byen i himlen": byen bliver synlig i aurora borealis, en hændelse i bogen der fortynder barrieren mellem dimensionen, hvor handlingen finder sted, og dimensionen med byen Cittágazze. De mest beskrivende beskrivelser der gives af byen, er af Lyra og Will, der kommer ind i byen og de andre omkringliggende dimensioner i Skyggernes kniv. Byen er også nævnt i sidste bind af serien Ravkikkerten. Byen ligger i et parallelt univers, dog forskelligt fra de andre nævnte steder i bogen og man kommer ind til byen gennem et "vindue-mellem-verdner" skabt af Lord Asriel i Det gyldne kompas''' klimaks. 

Cittágazze er en badeby, som minder om byerne ved Middelhavet og byen syntes at have italienske rødder. Der er smuk restauranter med parasoller hængende over de cirkulære borde med tilhørende planter, lange snoede veje og oldtidens arkitektur. Men den bør nødvendigvis ikke betegnes som den "gamle verden". Der bliver nævnt elektriske apparater som lys og køleskabe. Således virker verdenen til at være ens i teknologiske resultater, mens den er langt ringere end andre lande/verdner med hensyn til moderne medicin og transport. 

Den måske vigtigste bygning i Cittágazze, er tårnet Torre degli Angeli'', der på italiensk betyder "Englenes tårn", hvor "Skyggernes kniv" bliver opbevaret. Men byen er også bosted for nogle dødelige spøgelseslignende kaldet Genfærd. De er usynlige for børn der ikke har nået puberteten endnu, men når det enkelte menneske er gamle nok til at se Genfærdene, vil Genfærdene begynde at jage mennesket og spise dets daimon, hvilket gør dem robot-lignende og livløse. Derfor er byen fuldstændig tom for voksne mennesker, men er befolket af små grupper børnebander. Genfærdene begynder at nærme sig børnene i deres ungdomsår og spise daimonerne så snart de er gamle nok. 

De mange Genfærd i Cittágazzes verden skyldes den konstante brug af "Skyggernes kniv" i nærhed af byen. Mens kniven skaber adgang til andre dimensioner, skaber den også hvert eneste gang et Genfærd. Asriels åbning til Cittágazze har forårsaget en masse Genfærd, som dræber verdenen lige så stille.

Det Gyldne Kompas
Zwentibold af Lothringen

Zwentibold (født 871 – 13. august 900) var søn af den tysk-romerske kejser Arnulf af Kärnten. Han var konge af Lothringen i 895-900. 

Zwentibold stod på god fod med bønderne og kirken, men var udsat for en voksende modstand fra adelen. Han blev dræbt af en oprørsk adelsmand. 

Zwentibold var gift med Oda af Sachsen, datter af Hertug Otto 1. af Sachsen.

Lothringen har kun været uafhængig to gange. Første gang under Lothar 2., der regerede fra 855 til 869, anden gang under Zwentibold selv. Hans dødsdag (13. august) er hans mindedag. På denne dag æres Zwentibold i nutidens Lorraine.

Frankiske konger
Karolingerne
Personer i Frankrigs historie
Zwentibold
Personer i Tysklands historie
Greg Oden

Gregory Wayne Oden, Jr. (født 22. januar 1988 i Buffalo, New York, USA) er en amerikansk basketballspiller, der spillede som center i NBA-klubben Portland Trail Blazers. Han blev valgt som den allerførste spiller i draften 2007, og spillede i Portland 2007-2012. Han havde store problemer med knæskader under karrieren.

Greg Oden skiftede i 2013 til  Miami Heat.

Eksterne henvisninger 

 Spillerinfo

Basketballspillere fra USA
Personer fra New York
Château Margaux

Château Margaux er et fransk vinslot i kommunen Margaux i Médoc regionen i departementet Gironde. Slottets vinmarker ligger på venstre side af Gironde æstuariet og giver druer til en vin, som opnår status af Premier Cru i den officielle klassifikation af Bordeaux vine af 1855. Chateau Margaux består normalt af 75% Cabernet Sauvignon, 20% Merlot, 5% Petit verdot og Cabernet Franc druer og er en af verdens dyreste vine.

Vine fra Bordeaux
Franske vine
Corey Brewer

Corey Wayne Brewer (født 5. marts 1986 i Portland, Tennessee, USA) er en amerikansk basketballspiller for NBA-klubben Oklahoma City Thunder. Han kom ind i ligaen i 2007.

Eksterne henvisninger 

 Spillerinfo 

Basketballspillere fra USA
Personer fra Tennessee
Jacob Christoffersen

Jacob Christoffersen (født 31. marts 1967 i København), dansk jazz-musiker; pianist og komponist. Han optræder som solist med eget orkester såvel som 'sideman' i et utal af bandkonstellationer - samt på over 60 indspilninger. Han modtog Ben Webster Prisen i 2013.
I perioden 2001-2011 spillede han keyboard i det dansk rockband Shu-bi-dua.

Karriere 
Han begyndte at modtage klaverundervisning som 9-årig, startede sin musikalske karriere som 12-årig, og som 17-årig modtog han sin første jazz-pris "Sørens penge".

Fra 1999-2014 var han ansat som docent på Rytmisk Musikkonservatorium i København.

Har udgivet fire jazz-albums i eget navn på pladeselskabet Stunt Records: JazzXperience 1999; Facing The Sun, 2005; JC3, 2011; We Want You, 2016 - sidstnævnte blev udnævnt til 'Årets album 2016' i Jazz Special. 

Udover at spille med sin egen trio, optræder han med en række kunstnere. Han har medvirket på et utal af indspilninger og har i pop-sammenhæng optrådt med bl.a.: Majbritte Ulrikkenholm, Ole Kibsgaard, Hanne Boel, Ridin' Thump, Søs Fenger, Kaya Brüel, Sanne Salomonsen, Anne Dorte Michelsen og Shu-bi-dua - i sidstnævnte spillede han keyboard fra 2001-2011.

I jazz-sammenhæng har han spillet med bl.a. Curtis Stigers, James Moody, Kenny Washington, Gregory Hutchinson, Jeff 'Tain' Watts, Joey Baron, Billy Hart, Jimmy Cobb, John Abercrombie, Scott Colley, Till Brönner, DR Big Band, Alex Riel, Chris Minh Doky, Lars Møller, Kristian Jørgensen, Lennart Ginman, Hans Ulrik, Tomas Franck, Jesper Thilo, Bo Stief, Jesper Lundgaard, Jens Winther, Anders Bergcrantz, Peter Asplund og Sinne Eeg.

Christoffersen blev i 2013 tildelt Ben Webster Prisen.

Privatliv 
Christoffersen var gift med Majbritte Ulrikkeholm fra ? til 2003.

Diskografi 
Med Shu-bi-dua

 Shu-bi-dua 18, 2005

Referencer

Eksterne henvisninger 
 
 

Shu-bi-dua
Pianister fra Danmark
Jazzmusikere fra Danmark
Modtagere af Ben Webster Prisen
Gerald Wallace

Gerald Jermaine Wallace (født 23. juli 1982 i Sylacauga, Alabama, USA) er en amerikansk basketballspiller, der spiller som forward i NBA-klubben Brooklyn Nets. Han kom til klubben i 2012 fra Portland Trail Blazers, som han spillede for fra 2011. Han har tidligere spillet for både Sacramento Kings og Charlotte Bobcats.

Eksterne henvisninger 

 Spillerinfo

Basketballspillere fra USA
Personer fra Alabama
Brent Barry

Brent Robert Barry (født 31. december 1971 i Hempstead, New York, USA) er en tidligere amerikansk basketballspiller, der spillede som shooting guard i NBA. Barry spillede i ligaen mellem 1995 og 2009, og repræsenterede adskillige forskellige klubber, og var blandt andet med til at vinde NBA-mesterskabet med San Antonio Spurs i både 2005 og 2007. I 2008 forlod han dog San Antonio og tog til en anden Texas-klub, Houston Rockets.

Klubber 
 1995-1998: Los Angeles Clippers
 1998: Miami Heat
 1999: Chicago Bulls
 1999-2004: Seattle SuperSonics
 2004-2008: San Antonio Spurs
 2008-2009: Houston Rockets

Eksterne henvisninger 

  Spillerinfo

Basketballspillere fra USA
Personer fra New York
Crossfit

Crossfit er et styrke- og konditionsprogram bygget op omkring konstant varierende funktionelle bevægelser, der udføres under relativ høj intensitet. En træning (WOD) er ofte meget kort pga. den høje intensitet (5-20 min).

Beskrivelse 
Crossfits mål er, at skabe den fuldkomne atlet: et mix mellem gymnasten, vægtløfteren og sprinteren.
Crossfit stiler efter en bred generel fitness. Et af Crossfits mottoer er: ”Vores speciale er ikke at specialisere os”.
Crossfit stiler efter lige god performance indenfor 10 kriterier: Udholdenhed (kredsløb), Udholdenhed (styrke), hastighed, balance, smidighed, styrke, koordination, præcision og behændighed (agility).
Crossfit bruger kun få maskiner til træningen (i visse centre bruges der f.eks. romaskiner). Romaskinen vælger man at bruge i Crossfit, da den træner hele kredsløbet og på den måde styrker hele kroppen. I stedet for kun at træne én muskel isoleret, aktiveres alle de store muskelgrupper. Et Crossfit Gym bruger hovedsageligt frie vægte, vægtstænger, kettlebells, MobileFit, ringe, armhævningsstativer, medicinbolde, sandsække, traktordæk, mukkerter m.fl.

Historie 
Crossfit er udviklet af Greg Glassman, en tidligere gymnast, der i sine unge år kaldte sig ”verdens bedste atlet”.
I mange år eksisterede Crossfit blot i en garage i Santa Cruz. Flere og flere kom og trænede med Coach G og i 2001 blev der efter mange forespørgsler oprettet en hjemmeside (www.crossfit.com). På denne side er der siden 2001 blevet postet WODs (Workout Of the Day) ud hver dag.
Crossfit har siden starten været en ”open source” organisation.
Den dag i dag findes der over 6500 Crossfit Gyms og Crossfit er nu spredt over det meste af verden. I Danmark findes der på nuværende tidspunkt 51 Crossfit Gyms. I følge Canada´s Business News Network er Crossfit en af de hurtigst voksende fitnessbevægelser nogensinde.

Mange politienheder i USA og Canada bruger Crossfit som deres træningsprotokol. Desuden bruger U.S. Navy SEALs, US Army special forces og det canadiske militær Crossfit som deres træningsprogram. I Danmark har Forsvaret undergået en transformering af den fysiske uddannelse, således at Crossfit nu bruges som træning for fastansatte såvel som værnepligtige.
Ydermere er der flere og flere skoler i USA, der implementerer Crossfit i idrætstimerne.
I Danmark er interessen trinvist vokset og er til dags dato rigtig populær og der laves samtidig egne udformninger af sporten, såsom gardencross.
Crossfit er et registreret varemærke, tilhørende CrossFit Inc.

I Danmark kommer der flere og flere Crossfit Centre men de fleste ligger i Storkøbenhavn.

Referencer 

Motion
K.F. Kinch

Karl Frederik Kinch (K.F. Kinch) (født 15. marts 1853 i Ribe, død 26. august 1921 i København) var en dansk filolog og arkæolog, søn af Jakob Frederik Kinch og gift med Helvig Kinch.

Kinch blev student 1870 og filologisk kandidat 1878. Han erhvervede den filosofiske doktorgrad i 1883, og rejste derefter udenlands.

Huslærer hos den danske Gesandt i Paris Moltke

På gentagne rejser i Grækenland og Tyrkiet blev han særlig opmærksom på det gamle Makedonien og samlede stof til et arbejde om dette lands topografi i oldtiden. Rejsen resulterede i værket L'arc de triomphe de Salonique

1895-98 bestyrer af Maribos Skole.

Han stod i perioden 1900-1914 sammen med den danske arkæolog Christian Blinkenberg i spidsen for udgravninger ved Lindos på øen Rhodos.

De fandt den Lindiske Tempelkrønike, hvoraf dele findes på Nationalmuseets Antiksamling i København.

For foden af Lindos findes en mindeplade for Christian Blinkenberg og Karl Frederik Kinch.

Referencer

Eksterne henvisninger 
 
 

Klassiske filologer
Filologer fra Danmark
Klassiske arkæologer
Arkæologer fra Danmark
Medlemmer af Videnskabernes Selskab
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900'erne
Personer fra Ribe
Alf Blütecher

Alf Wiborg Blütecher (7. februar 1880 – 5. marts 1959) var en norsk skuespiller.

Han var elev ved Den Nationale Scene i Bergen i 1904-05 og derefter engageret ved en række norske teatre.

Han filmdebuterede i 1913 hos Nordisk Film i Danmark, hvor han indtil 1919 medvirkede i mere en 60 stumfilm, ofte i forskellige helteroller. Hans mest fremtrædende rolle var som dr. Krafft i filmen Himmelskibet (1918). I begyndelsen af 1920'erne prøvede han sig i Tyskland hvor han bl.a. i film instrueret af Holger-Madsen og Svend Gade spillede flere hovedroller. Men en ulykke gjorde at han fik nedsat hørelse hvilke stoppede hans skuespillerkarriere. De sidste ti år af sit liv var han ved postvæsnet i Oslo.

Filmografi

Eksterne henvisninger 
 

Stumfilmskuespillere fra Norge
Carl Barât

Carl Ashley Raphael Barât (født den 6. juni 1978) er en engelsk rockmusiker. Han er forsanger og guitarist i det engelske band Dirty Pretty Things, og var tidligere en af de to frontfigurer og stiftere i det engelsk band The Libertines med Pete Doherty som det andet medlem, indtil gruppen blev opløst i 2004. 

I 2004 brød Carl Barât og resten af The Libertines med Pete Doherty primært på grund af Dohertys stigende narkotikaproblemer, samt større og større afstand mellem ham og Barât. I efteråret 2005 annoncerede Barât at han, bl.a. sammen med nogle tidligere medlemmer af The Libertines, stiftede bandet Dirty Pretty Things. I 2008 gik Dirty Pretty Things fra hinanden efter 3 år på banen. I sommeren 2009 begyndte der rygter om, at Pete Doherty ville genforene The Libertines i 2010, hvilket blev en realitet, da bandet optrådte til Reading & Leeds Festival. Siden har Carl Barât udgivet et soloalbum og en selvbiografi. Ud over det arbejder Barât også med sit skuespil, og kan formentligt snart ses i nogle stykker i London. Første gang Barât rigtig fik prøvet kræfter med skuespil var i filmen Telstar fra 2008, hvori han spiller rockmusikeren Gene Vincent.

Eksterne henvisninger 

Rockmusikere fra Storbritannien
Guitarister fra Storbritannien
Sangere fra England
Château Mouton Rothschild

Château Mouton Rothschild er et fransk vinslot i byen Pauillac i Médoc-regionen i Bordeaux. Slottets rødvin af samme navn regnes for en af verdens bedste bordeauxvine. Slottet hed oprindelig Château Brane-Mouton, men blev omdøbt af Nathaniel de Rothschild i 1853 til Château Mouton Rothschild. Slottet var det første, der indførte fuldstændig slotsaftapning.

Den officielle klassifikation af Bordeaux vine af 1855 er baseret på markedspriser på en undtagelse nær: Château Mouton Rothschild. På trods af at priserne for Château Mouton Rothschild lå på niveau med priserne for Château Lafite Rothschild, blev Château Mouton Rothschild degraderet fra Premiere Cru. Det menes, at årsagen var, at slottet kort forinden var blevet købt af en englænder. Først i 1973 fik Château Mouton Rothschild igen status af Premier Cru.

Karakteristisk for Château Mouton Rothschilds vin er, at dets etiket ofte er kunstfærdigt udsmykket. I 1992 var det den danske kunstner Per Kirkeby, der tegneede etiketten.

Vine fra Bordeaux
Franske vine
Slægten Rothschild
Eli Manning

Elisha Nelson "Eli" Manning (født 3. januar 1981 i New Orleans, Louisiana, USA) er en amerikansk footballspiller, der spiller i NFL som quarterback for New York Giants. Han førte i 2008 og 2012 klubben til sejr i Super Bowl begge gange mod New England Patriots. Han er lillebror til eks-Denver Broncos-quarterbacken Peyton Manning.

Eli Manning er den eneste quarterback i NFL der har besejret Tom Brady i en Super Bowl to gange.

Eli Manning underskrev den 11. september 2015 en forlængelse på sin kontrakt på 4 år, som sikrede quarterbacken $85 millioner, med en garanti på $65 millioner. Det forventes derfor at Eli Manning slutter sin karriere i New York Giants når kontrakten udløber.

Noter

Eksterne henvisninger 

 Spillerinfo 

Amerikansk fodbold-spillere fra Louisiana
Amerikansk fodbold-quarterbacks
Personer fra New Orleans
Amerikansk fodbold-spillere fra New York Giants
Tour de France 1906

Tour de France 1906 var 4. udgave af Tour de France og 2. udgave, hvor pointsystemet blev brugt. Løbet fandt sted mellem 4. og 29. juli og strakte sig over 4545 km. Løbet blev kørt med en gennemsnitsfart på 24,463 km/t. Ligesom i tidligere udgaver af løbet, blev Tour de France 1906 udsat for både sabotage og snyderi. 3 ryttere blev diskvalificeret for at have taget toget og nogle tilskuere morede sig med at smide søm på vejen. Dette forhindrede dog ikke René Pottier i tidligt i løbet at sætte sine modstandere. I 1905 havde han været plaget af senebetændelse, men i 1906 dominerede han løbet totalt. I modsætningen til det forrige år var ikke alle deltagere franskmænd, og belgieren Aloïs Catteau sluttede i top 10.

Etaper

Resultater

Eksterne henvisninger 

1906
Sport i 1906
Peter Jørgensen (skuespiller)

Carl Peter Emanuel Jørgensen (23. august 1865 i København – 17. juli 1942) var en dansk skuespiller.

Han var engageret ved Aarhus Teater fra 1908 til 1911. Han filmdebuterede hos Fotorama i Århus og omkring 1914 kom ham til Nordisk Film hvor han blev indtil 1920 og medvirkede i en stort antal stumfilm i forskellige mindre biroller.

Filmografi

Eksterne henvisninger 
 
 

Skuespillere fra Danmark
Stumfilmskuespillere fra Danmark
Peter Jørgensen

Peter Jørgensen eller Peder Jørgensen kan henvise til flere artikler:
 Peder Jørgensen (politiker, 1802-1861) – dansk gårdejer og politiker, medlem af Landstinget
 Peder Jørgensen (politiker, 1835-1914) – dansk lærer, gårdejer og politiker, medlem af Folketinget
 Peter Jørgensen (skuespiller) (1865-1942) – en dansk skuespiller
 Peter Jørgensen (filolog) (1899-1970) – professor i tysk filologi (1948-1969) og germansk filologi (1958-1969) ved Københavns Universitet.
 Peter M. Jørgensen (1902-1993) – dansk boelsmand
 Peter Jørgensen (bokser) (1907-1992) – dansk bokser og olympisk bronzevinder
 Peter Jørgensen (politiker) (1911-1974) – dansk maskinarbejder og politiker, medlem af Folketinget
 Peder Jørgensen (borgmester i København), en af de første borgmestre i København
Schöllnach

Schöllnacher en købstad i Landkreis Deggendorf i Regierungsbezirk Niederbayern i den tyske delstat Bayern, med knap 5.100 indbyggere. Den er administrationsby for Verwaltungsgemeinschaft Schöllnach.

Geografi 
Schöllnach ligger i Naturpark Bayerischen Wald ved foden af det 1.016 m høje bjerg Brotjacklriegel i et område der kaldes Sonnenwaldes. I kommunen løber den lille flod Ohe der er en kildeflod til Ilz, der er en biflod til Donau.

Inddeling 
Kommunen omfatter ud over bydelene Taiding og Riggerding 59 landsbyer og bebyggelser.